Jaobik

Jaobik (ouch gesjpeld es Joabik, Nederlands: Jabeek) ies 'n dörpke in de gemeinte Baekdale in Nederlands Limburg. Jaobik ies bies de herindeiling van 1982 lang de kleinste gemeinte van Nederland nao oppervlaakde gewaes, en ouch ein van de kleinere nao aantal inweunersj. 't Dörp haet óngevaer 800 inweunersj (2006). Bie de gemeinte Jaobik huèrde ouch 't gehöch Ieëtselder (Etzenrade).

Liegking
Jaobik liek vlak bie de grens mèt Duutsjland, t'n noordweste van Sjilvend. Veur versjillende veurzeninge ies Jaobik aangeweze op 't dörp Zösterzeel, sjuus euver de grens.

In de buurt van Jaobik liegke de Jaobikse bösje (Jabeekse bossen), die beheerd were door Natuurmonumenten en die populair zint es wandel- en fietsgebeed.

Historie
't Dörp Jaobik weurt veur 't ièrsj vermeld in 1144, me sjreef doe apud Iabeche. In 1268 sjtóng d'r al 'n kapel. 'n Zelfsjtendige parochie woort 't in de 16e ièw. Van de 17e bies 't miedde van de 20e ièw waor Jaobik 'n baevaartplaats veur de heilige Gertrudis; allewiel ies van dees verièring nog mer wiènig euvergebleve. De heilige sjtóng ouch op 't wape van de gemeinte Jaobik.

Historische inweuneraantalle
Jaobik waor in de neugetiènde ièw e kwakkelend dörp wat ièder inweunersj verlaor es won. Tösje 1909 en 1920 greujde de gemeinte effe hel (taege 't greujciefer van de ganse provincie aan), um daonao weer te stagnere.
 Jaor  Aantal  Greuj (gans Limburg) 1830  428Volkstèlling 1830  -- 1840  435Volkstèlling 1840 - Limbörg  +1,6% (+5,6%) 1849  431Volkstèlling 1849 - Hertogdóm Limbörg: gemeintesgewijs indeiling vaan de provincie  -0,9% (+4,3%) 1859  403Volkstèlling 1859 - Plaotseleke indeiling  -6,5% (+4,4%) 1869  440Volkstèlling 1869 - Feiteleke of getèlde bevolking in eder gemeinte vaan 't riek  +9,2% (+4,5%) 1879  399Volkstèlling 1879 - Limbörg: plaotseleke indeiling  -9,3% (+7,0%) 1889  428Volkstèlling 1889 - Limbörg  +7,3% (+6,8%) 1899  417Volkstèlling 1899 - Limbörg  -2,6% (+10,2%) Jaor  Aantal  Greuj (gans Limburg) 1909  397Volkstèlling 1909 - Plaotseleke indeiling  -4,8% (+17,8%) 1920  511Volkstèlling 1920 - Plaotseleke indeiling  +28,7% (+32,6%) 1930  613Volkstèlling 1930 - Plaotseleke indeiling  +20,0% (+25,1%) 1947  628Volkstèlling 1947 - Plaotseleke indeiling  +2,4% (+24,2%) 1956  635Woeningtèlling 1956 - Veurnaomste gegeves per gemeinte  +1,1% (+27,3%) 1960  668Volkstèlling 1960 - Bevolking vaan gemeintes en oonderdeile vaan gemeintes  +5,2% (+7,4%) 1971  645Volkstèlling 1971 - Plaotseleke indeiling  ca. -3,4% (+13,9%)

Opmerking
 In 1971 woorte de inweunertalle op ganse vieftalle aafgerónd. Gelèt op 't klein aantal inweunersj van Jaobik klop 't greujciefer veur dat jaor mesjiens neet exak.

Rillatief óntwikkeling van 1830 tot 1971
(v1830=100)

Greun: Gemeinte Jaobik
Blauw: Provincie Limburg

Insignes

Op 9 mei 1889 kraog Jaobik vaan d'n Hoege Raod vaan Adel e waope touwgekind, wat ziech zoe liet umsjrieve:

Gedeild: rechs (veur de beziener links) in keel (roed) e slangekopkruus vaan zèlver mèt e hartsjèld vaan zèlver, belaoje mèt drei keuk vaan keel, gezat 2 en 1; links (veur de beziener rechs) in goud de H. Geerte vaan Nijvel, de kop umgeve door 'ne nimbus, dragend 't abdissekleid vaan sabel (zwart), geziech en han vaan natuurleke kleur, hawwend in de linkerhand 'ne kroompstaaf vaan goud, boetege achterein opklummend drei muuskes vaan zèlver, de kromming vaan de staaf vaan sabel.

Dit is e waope wie 't 'rs talloes gief in de umggeving. De H. Geetrui is de parochieheilege vaan Jaobik, 't slangekopkruus is 't waope vaan de hiere vaan Awstroa, die oets euver groete deile vaan 't Heuvelland heersde.Heraldrywiki - Jabeek

Bezeenswaerdighede
De kèrk van Jaobik ies gewiejd aan Gertrudis. 't Neogotisch geboew woort óntworpe door P.J.H. Cuypers en dateert van 1858. 't Ies 'n driebeukige basilica van baksjtein. De tore ies van 'n ièrder kèrk en dateert oet de 15e ièw. In de kèrk bevink ziech 'n houte beeld van Gertrudis oet de 17e ièw.

In Jaobik liegke versjillende besjermde carréhäöf. Sómmige daovan zint door e gangesjtèlsel mètein verbónge. In d'n tied van de Bokkeriejersj koes me zoa nao ein vlöchte.

Dörpsvereiniginge
Fanfaar St. Caecilia (1906)
Vootbalvereiniging Jaobik

Rifferenties

Categorie:Baekdale
Categorie:Dörper in Nederlands Limburg